 Ààrẹ Muhammadu Buhari tí fún ilé-iṣẹ adájọ ìpinlẹ àtí àwọn ilé ìgbìmọ aṣofin ìpínlẹ mẹrìndínlọgbọn ni òmìnira owóòná, Aarẹ buwọlu abadofin mẹrin, ọkan níbẹ ní o ti fún ilé-iṣẹ adájọ ìpinlẹ àtí àwọn ilé ìgbìmọ aṣofin ìpínlẹ mẹrìndínlọgbọn ni òmìnira owóòná. Èyí jẹ àbájáde àtúnṣe òfin tí ilé ìgbìmọ asojú-sofin gùnlé, láti ṣẹ àtúnṣe sí àwọn òfin kan nínú ìwé òfin orílẹ-èdè Nàìjíríà tọdún 1999. Bákan náà, ààrẹ tún buwọlu àbádòfin mẹrin gẹgẹ bíi àtúnṣe iwé òfin ọdún 1999. Àwọn iròyin tì ẹ leè ní ìfẹ síí: Ọkan nínú àwọn òfin ọhún tún ni fífún àjọ eletò ìdìbò INEC ní àsìkò tó péye láti se àtúndì ìbò. Kò tán síbẹ, lára òfin náà ló tún ní, igbákejì ààrẹ tó bá parí sáà pẹlú ọgá rẹ, tó tún fẹ lọ se ààrẹ, yóò lo sáà kan soso péré. Bákan náà ni òfin yìí tún kan àwọn ìgbákejì gómìnà ìpínlẹ tó bá parí sáà pẹlú ọgá rẹ. Olùrànlọwọ fún ààrẹ lórí ọrọ ilé asòfin àgbà, Ita Eg, ló sísọ lójú ọrọ yìí fún àwọn akọròyìn ní ilé ìjọba ní Àbújá. Fídíò BBC yọ àwọn èèyàn FIFA níṣẹ ṣááju Russia 2018 Ààrẹ Buhari tí fofin de igbákejì gómìnà àti ti àarẹ láti lo sáà meji gẹgẹ bii olórí tuntun : Buhari fún Ẹka ìdájọ, ilé àsòfin ìpínlẹ lòmìnira owóòná 